Mâncarea s-a scumpit, în medie, cu peste 20% într-un an, față de ianuarie 2017. A descoperit-o un român pe banii lui, care a calculat cât a plătit în plus pentru câteva produse de bază.

Foto: Dan Chiriac

Bărbatul arată, într-o fotografie postată pe Facebook, cum au evoluat prețurile la nouă produse care pot fi considerate de bază. El afirmă că a făcut cumpărături de la același magazin, din sectorul 4 din București, la un an distanță, iar rezultatul a fost că a plătit mai mult cu 20,55%.

Unt: ianuarie 2017: 3,99 lei / ianuarie 2018: 5,99 lei. Creștere: +50%;

Muşchi porc: ianuarie 2017: 3,99 lei / ianuarie 2018: 4,39 lei. Creștere: +10%;

Şuncă Praga: ianuarie 2017: 3,49 lei / ianuarie 2018: 3,69 lei. Creștere: +6%;

Lapte 1,5 l, 3,5% grăsime: ianuarie 2017: 4,19 lei / ianuarie 2018: 5,49 lei. Creștere: +31%;

10 ouă: ianuarie 2017: 6,49 lei / ianuarie 2018: 9,99 lei. Creștere: +54%;

Smântână: ianuarie 2017: 7,69 lei / ianuarie 2018: 8,79 lei. Creștere: +14%;

Franzelă: ianuarie 2017: 0,65 lei / ianuarie 2018: 0,75 lei. Creștere: +15%;

Ulei: ianuarie 2017: 3,79 lei / ianuarie 2018: 3,79 lei. Staţionar;

Hârtie igienică: ianuarie 2017: 7,62 lei, ianuarie 2018: 7,99 lei. Creștere: +5%.



